CELEX: 62018TN0280
Language: el
Date: 2018-05-03 00:00:00
Title: Υπόθεση T-280/18: Προσφυγή της 3ης Μαΐου 2018 — ABLV Bank κατά SRB

201807060461994202018/C 259/522802018TC25920180723EL01ELINFO_JUDICIAL20180503373821Υπόθεση T-280/18: Προσφυγή της 3ης Μαΐου 2018 — ABLV Bank κατά SRB
 ---documentbreak--- C2592018EL3710120180503EL0052371382Προσφυγή της 3ης Μαΐου 2018 — ABLV Bank κατά SRB
   (Υπόθεση T-280/18)2018/C 259/52Γλώσσα διαδικασίας: η αγγλική
      Διάδικοι
   
   
      Προσφεύγουσα: ABLV Bank AS (Ρίγα, Λεττονία) (εκπρόσωποι: O. Behrends, M. Kirchner και L. Feddern, δικηγόροι)
   
      Καθού: Ενιαίο Συμβούλιο Εξυγίανσης (SRB)
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
            —
         
         
            να ακυρώσει τις αποφάσεις του Ενιαίου Συμβουλίου Εξυγίανσης (SRB) της 23ης Φεβρουαρίου 2018 καθόσον αυτές αφορούν την ίδια και τη θυγατρική της ABLV Bank Luxembourg, SA·
         
      
            —
         
         
            να καταδικάσει το καθού στα δικαστικά έξοδα.
         
      
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δεκατρείς λόγους.
   
            1.
         
         
            Με τον πρώτο λόγο ακυρώσεως προβάλλεται ότι το SRB δεν έχει αρμοδιότητα να εκδώσει απόφαση όσον αφορά την εκκαθάριση.
         
      
            2.
         
         
            Με τον δεύτερο λόγο ακυρώσεως προβάλλεται ότι το SRB προσέβαλε τα δικαιώματα της προσφεύγουσας, ανακοινώνοντας την επίσημη απόφασή του να μην εγκρίνει μέτρα εξυγίανσης.
         
      
            3.
         
         
            Με τον τρίτο λόγο ακυρώσεως προβάλλεται ότι το SRB προσέβαλε τα δικαιώματα της προσφεύγουσας, λόγω εσφαλμένης εκτιμήσεως κατά το άρθρο 18, παράγραφος 1, στοιχείο β, του κανονισμού (ΕΕ) 806/2014 (
                  1
               ).
         
      
            4.
         
         
            Με τον τέταρτο λόγο ακυρώσεως προβάλλεται ότι το SRB προσέβαλε τα δικαιώματα της προσφεύγουσας, λόγω εσφαλμένης εκτιμήσεως κατά το άρθρο 18, παράγραφος 1, στοιχείο α', του κανονισμού 806/2014.
         
      
            5.
         
         
            Με τον πέμπτο λόγο ακυρώσεως προβάλλεται ότι το SRB προσέβαλε το δικαίωμα ακροάσεως της προσφεύγουσας και άλλα διαδικαστικά της δικαιώματα.
         
      
            6.
         
         
            Με τον έκτο λόγο ακυρώσεως προβάλλεται ότι το SRB προσέβαλε το δικαίωμα της προσφεύγουσας να εκδοθεί επί της υποθέσεώς της δεόντως αιτιολογημένη απόφαση.
         
      
            7.
         
         
            Με τον έβδομο λόγο ακυρώσεως προβάλλεται ότι το SRB δεν εξέτασε, ούτε εκτίμησε επιμελώς και αμερόληπτα όλες τις κρίσιμες πτυχές της υποθέσεως.
         
      
            8.
         
         
            Με τον όγδοο λόγο ακυρώσεως προβάλλεται ότι το SRB παραβίασε την αρχή της αναλογικότητας.
         
      
            9.
         
         
            Με τον ένατο λόγο ακυρώσεως προβάλλεται ότι το SRB παραβίασε την αρχή της ίσης μεταχειρίσεως.
         
      
            10.
         
         
            Με τον δέκατο λόγο ακυρώσεως προβάλλεται ότι το SRB προσέβαλε το δικαίωμα ιδιοκτησίας της προσφεύγουσας καθώς και την επιχειρηματική της ελευθερία.
         
      
            11.
         
         
            Με τον ενδέκατο λόγο ακυρώσεως προβάλλεται ότι το SRB παραβίασε την αρχή nemo auditur.
         
      
            12.
         
         
            Με τον δωδέκατο λόγο προβάλλεται ότι το SRB υπέπεσε σε κατάχρηση εξουσίας.
         
      
            13.
         
         
            Με τον δέκατο τρίτο λόγο προβάλλεται ότι το SRB προσέβαλε στα δικαιώματα της προσφεύγουσας από το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης, επειδή δεν διασφαλίστηκε η εξέταση της υποθέσεώς της από τα αρμόδια θεσμικά και λοιπά όργανα της Ένωσης.
         
      (
         1
      )	Κανονισμός (ΕΕ) 806/2014 του Ευρωπαϊκού Κοινοβουλίου και του Συμβουλίου, της 15ης Ιουλίου 2014, περί θεσπίσεως ενιαίων κανόνων και διαδικασίας για την εξυγίανση πιστωτικών ιδρυμάτων και ορισμένων επιχειρήσεων επενδύσεων στο πλαίσιο ενός Ενιαίου Μηχανισμού Εξυγίανσης και ενός Ενιαίου Ταμείου Εξυγίανσης και τροποποιήσεως του κανονισμού (ΕΕ) αριθ. 1093/2010 (ΕΕ 2014, L 225, σ. 1).